Diari Oficial de la Generalitat Valenciana


Sumari del DOGV 6320, del 28-07-2010 (2010/8262)

RESOLUCIÓ de 25 de maig de 2010, de la Direcció General d'Indústria i Innovació, per la qual es designa provisionalment l'associació Institut Tecnològic de l'Energia-ITE, com a organisme de control metrològic per a l'avaluació de la conformitat relativa a la fase de comercialització i posada en servici, segons els mòduls B, D i F, de comptadors d'energia elèctrica estàtics combinats, d'activa, classes A, B i C, i de reactiva, classes 2 i 3, a instal·lar en subministraments d'energia elèctrica fins una potència de 15 kW d'activa, que incorporen dispositius de discriminació horària i telegestió.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6320

Data del DOGV
:   28-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8262


Data del document
:   25-05-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * empresa privada

RESOLUCIÓ de 25 de maig de 2010, de la Direcció General d'Indústria i Innovació, per la qual es designa provisionalment l'associació Institut Tecnològic de l'Energia-ITE, com a organisme de control metrològic per a l'avaluació de la conformitat relativa a la fase de comercialització i posada en servici, segons els mòduls B, D i F, de comptadors d'energia elèctrica estàtics combinats, d'activa, classes A, B i C, i de reactiva, classes 2 i 3, a instal·lar en subministraments d'energia elèctrica fins una potència de 15 kW d'activa, que incorporen dispositius de discriminació horària i telegestió. [2010/8262]  
Antecedents de fet  
Primer. Amb data 11 de maig de 2010 ha entrat en esta conselleria (registre núm. 14767), escrit dirigit a este òrgan directiu i subscrit per un representant legal de l'associació Institut Tecnològic de l'Energia-ITE (en avant, ITE), amb domicili social al Campus de la Universitat Politècnica de València (UPV), situat al Camí de Vera, s/n, edifici Instituts núm. 2, 46992 València, i seu central al Parc Tecnològic de València, av. de Juan de la Cierva, núm. 24, 46157 Paterna (València), en què sol·licita ser organisme de control metrològic per a l'avaluació de la conformitat segons el mòdul B, d'examen de model, el mòdul D, de declaració de conformitat basada en la garantia de qualitat del procés de fabricació i el mòdul F, de declaració de conformitat amb el model basada en la verificació del producte per als comptadors d'energia elèctrica estàtics combinats, activa, classes A, B i C, i reactiva, classes 2 i 3, a instal·lar en subministraments d'energia elèctrica fins una potència de 15 kW d'activa, que incorporen dispositius de discriminació horària i telegestió, en les fases d'avaluació de la conformitat de comercialització i posada en servici.  
Juntament amb la sol·licitud s'adjuntava la documentació especificada en el punt 3 de l'article 4 de la Directriu 1/2006, de 3 d'octubre, del Ple del Consell Superior de Metrologia, per a la designació i control dels organismes notificats i dels organismes de control metrològic, publicada per Resolució de 20 de novembre de 2006, de la Secretaria General d'Indústria (BOE núm. 297, del 13 de desembre de 2006).  
Segon. L'associació Institut de Tecnologia Elèctrica:  
- Va ser autoritzada per Resolució de 18 de juny de 2004, de l'aleshores Direcció General d'Indústria i Investigació Aplicada, com a entitat col·laboradora per a emetre informes previs a les autoritzacions de model per al seu ús i instal·lació en la xarxa i realitzar assaigs referents a verificacions en origen i sistemàtiques referents a equips de mesura, comptadors i equips complementaris regulats pel Reial Decret 1.433/2002.  
- Està reconeguda, mitjançant el conveni firmat per l'aleshores Conselleria d'Empresa, Universitat i Ciència, de 25 d'octubre de 2005, com a entitat col·laboradora d'este departament per a realitzar assaigs i informes referents a aprovacions de model, verificacions primitives, inscripcions en el Registre de Control Metrològic i habilitació de laboratoris de verificació metrològica de magnituds elèctriques; tot això de conformitat amb el que s'ha previst en l'article 5 del Decret 149/1998, de 22 de setembre, del Govern Valencià, pel qual s'assignen les funcions de control metrològic i s'establixen les condicions del seu exercici.  
- Està designada mitjançant Resolució de 15 de juny de 2007, de l'aleshores Direcció General de Seguretat Industrial i Consum, com a organisme notificat, per a realitzar l'avaluació de la conformitat de comptadors d'energia elèctrica activa, mitjançant els mòduls B d'examen de model, D de declaració de conformitat basada en la garantia de qualitat de procés de fabricació i F de declaració de conformitat amb el model basada en la verificació del producte (DOCV núm. 5.621, de 18.10.2007).  
D'això anterior es desprén que esta associació es troba habilitada en procediments similars als d'avaluació de la conformitat previstos en el Reial Decret 889/2006, de 21 de juliol, pel qual es regula el control metrològic de l'Estat sobre instruments de mesura.  
Tercer. Amb data 9 de desembre de 2009, l'assemblea general de l'entitat Institut de Tecnologia Elèctrica va acordar modificar els seus estatuts, cosa que va afectar, entre altres, la seua denominació, que ha passat a ser Institut Tecnològic de l'Energia-ITE. Esta modificació està inscrita en el Registre Nacional d'Associacions del Ministeri de l'Interior mitjançant Resolució de 9 de febrer de 2010 de la Secretaria General Tècnica.  
Quart. L'associació ITE disposa del certificat d'acreditació núm. 139/LC287 expedit amb data 11 de juliol de 2003 per l'Entitat Nacional d'Acreditació, com a laboratori de calibratge permanent a l'Àrea d'Electricitat CC i Baixa Freqüència per a les magnituds de resistència, tensió, intensitat, potència i energia elèctriques, de conformitat amb els criteris de la norma UNE-EN ISO/IEC 17338:2005 (CGA-ENAC-LEC) i amb l'abast recollit en l'annex tècnic, revisió 9, de data 9 d'abril de 2010, del mencionat certificat, accessible en http://www.enac.es. L'associació ITE està també acreditada com a laboratori d'assaig d'acord amb esta norma en distintes àrees d'electricitat i electromagnetisme.  
Cinqué. L'associació ITE va sol·licitar amb data 16 de novembre de 2009 a l'Entitat Nacional d'Acreditació l'acreditació com a organisme de control metrològic per a l'avaluació de la conformitat relativa a la fase de comercialització i posada en servici, segons els mòduls B, D i F, que hi va ser acceptada, i està pendent de la realització de l'auditoria més enllà del termini de resolució previst en l'incís b) de l'article 3 de la Directriu 1/2006 del Ple del Consell Superior de Metrologia.  
Sisé. De les normes aplicables per a l'avaluació de la conformitat recollides en l'annex I de l'esmentada Directriu 1/2006, d'acord amb els mòduls sol·licitats per l'associació ITE, esta es troba ja acreditada en la norma d'assaigs requerida, l'UNE EN ISO/CEI 17616.  
Seté. Atés que actualment no hi ha acreditada cap entitat com a organisme de control metrològic per a l'avaluació de la conformitat segons el mòdul D, de declaració de conformitat basada en la garantia de qualitat del procés de fabricació, cosa que ha endarrerit el procés d'acreditació per causes alienes a l'associació ITE, i que no obstant això es fa necessari de disposar d'una entitat per a portar a cap les actuacions encaminades a avaluar la conformitat respecte dels requisits essencials, metrològics i tècnics dels instruments de mesura compresos en l'Ordre ITC/3022/2007, de 10 d'octubre, per la qual es regula el control metrològic de l'Estat sobre els comptadors d'energia elèctrica, estàtics combinats, activa, classes A, B i C i reactiva, classes 2 i 3, a instal·lar en subministraments d'energia elèctrica fins una potència de 15 kW d'activa que incorporen dispositius de discriminació horària i telegestió, per a atendre les sol·licituds requerides pel mercat.  
Fonaments de dret  
Primer. D'acord amb l'article 19 del Reial Decret 889/2006, de 21 de juliol, pel qual es regula el control metrològic de l'Estat sobre instruments de mesura, les administracions públiques en el seu àmbit competencial són les responsables de la designació dels organismes de control metrològic que consideren necessaris per a portar a cap les actuacions sobre els instruments de mesura encaminades a avaluar la seua conformitat respecte dels requisits essencials, metrològics i tècnics, que els siguen d'aplicació d'acord amb la seua regulació específica.  
Segon. Atés el procediment simplificat i provisional de designació per a entitats i laboratoris existents previst en la disposició transitòria segona de la Directriu 1/2006, les dates de publicació i entrada en vigor de l'Ordre ITC/3022/2007, de 10 d'octubre, per la qual es regula el control metrològic de l'Estat sobre els comptadors d'energia elèctrica, estàtics combinats, activa, classes A, B i C i reactiva, classes 2 i 3, a instal·lar en subministraments d'energia elèctrica fins una potència de 15 kW d'activa que incorporen dispositius de discriminació horària i telegestió, per a atendre les sol·licituds requerides pel mercat, així com la data en què va ser designada l'associació ITE com a organisme notificat per a este tipus d'instruments.  
Tercer. Atenent el domicili social del peticionari, d'acord amb els articles 19.1 del Reial Decret 889/2006, de 21 de juliol, pel qual es regula el control metrològic de l'Estat sobre instruments de mesura, i 2 de la Directriu 1/2006, de 3 d'octubre, del Consell Superior de Metrologia, en relació amb l'article 51.1.3ª de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana, la Generalitat és l'administració pública competent per a resoldre la sol·licitud de designació com a organisme de control metrològic presentada per ITE.  
Quart. D'acord amb l'article 1 del Decret 149/1998, de 22 de setembre, del Govern Valencià, pel qual s'assignen les funcions de control metrològic i s'establixen les condicions del seu exercici, concordat amb l'article 16 del Decret 205/2009, de 13 de novembre, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació, esta direcció general és l'òrgan competent de la Generalitat per a resoldre la designació sol·licitada.  
Vistos els antecedents de fet esmentats i atesos els fonaments de dret especificats, així com el que s'ha disposat en la Llei 3/1985, de 18 de març, de Metrologia, i el Reial Decret 889/2006, de 21 de juliol, pel qual es regula el control metrològic de l'Estat sobre els instruments de mesura, resolc:  
Primer  
Designar provisionalment l'associació Institut Tecnològic de l'Energia-ITE com a organisme de control metrològic per a l'activitat d'avaluació de la conformitat relativa a la fase de comercialització i posada en servici, segons els mòduls B, D i F, de comptadors d'energia elèctrica estàtics combinats, d'activa, classes A, B i C, i de reactiva, classes 2 i 3, a instal·lar en subministraments d'energia elèctrica fins una potència de 15 kW d'activa, que incorporen dispositius de discriminació horària i telegestió, compresos en l'Ordre ITC/3022/2007, de 10 d'octubre.  
La present designació com a organisme de control metrològic està condicionada a l'obtenció, abans del 31 de desembre de 2010, del certificat d'acreditació de la competència tècnica i metrològica en els esmentats mòduls d'avaluació de la conformitat per l'associació Institut Tecnològic de l'Energia-ITE. Si un mes abans de l'expiració de l'esmentada data, esta associació no ha obtingut la mencionada acreditació haurà de sol·licitar motivadament una pròrroga a esta direcció general que, a la vista de les circumstàncies concurrents i de la regulació vigent, podrà procedir-ne a la concessió.  
Segon  
D'acord amb el que establix l'article 19.1 del Reial Decret 889/2006, de 21 de juliol, l'esmentat organisme està compost, en allò que afecta l'activitat relacionada amb la present resolució, per una directora tècnica, una avaluadora dels mòduls B i F, una avaluadora del mòdul D, un coordinador i un tècnic del laboratori d'assaigs per als mòduls B i F.  
Tercer  
L'associació Institut Tecnològic de l'Energia-ITE estarà sotmesa, en tot moment, a les obligacions, deures i responsabilitats establits en la normativa metrològica d'aplicació, i en particular al que s'ha disposat en el Reial Decret 889/2006, de 21 de juliol, pel qual es regula el control metrològic de l'Estat sobre els instruments de mesura; en l'Ordre ITC/3022/2007, de 10 d'octubre, per la qual es regula el control metrològic de l'Estat sobre els comptadors d'energia elèctrica, estàtics combinats, activa, classes A, B i C, i reactiva, classes 2 i 3, a instal·lar en subministraments d'energia elèctrica fins una potència de 15 kW d'activa que incorporen dispositius de discriminació elèctrica i telegestió, en les fases d'avaluació de la conformitat, verificació després de reparació o modificació i de verificació periòdica, i en la Directriu 1/2006, de 3 d'octubre, per a la designació i control dels organismes notificats i dels organismes de control metrològic.   
Quart  
L'associació Institut Tecnològic de l'Energia-ITE haurà de mantenir de forma continuada els requisits que han servit de base per a la present resolució, i haurà de notificar a esta direcció general, en el termini de tres dies hàbils des que en tinga coneixement, qualsevol modificació d'estos. En particular, ITE haurà de notificar en l'esmentat termini el resultat de la seua sol·licitud d'acreditació a l'entitat nacional d'acreditació com a organisme de control metrològic amb l'abast indicat en els antecedent de fet.   
Cinqué  
La competència per a efectuar la inspecció, intervenció, supervisió i control de les actuacions realitzades per l'organisme designat corresponen a esta direcció general, ja siga directament, o bé a través dels òrgans perifèrics competents.  
Sisé  
L'incompliment d'allò indicat en esta resolució per part de l'entitat designada podrà donar lloc, després de l'audiència prèvia de l'interessat, a la revocació de la present designació mitjançant la corresponent resolució.  
La present resolució no és definitiva en via administrativa i contra esta es podrà interposar recurs d'alçada davant el secretari autonòmic d'Indústria, Comerç i Innovació en el termini d'un mes, comptat des de l'endemà de la publicació en el Diari Oficial de la Comunitat Valenciana, d'acord amb allò establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 25 de maig de 2010.- La directora general d'Indústria i Innovació: Julia Climent Monzó.